CELEX: 32021R1473
Language: lt
Date: 2021-06-30 00:00:00
Title: Komisijos deleguotasis reglamentas (ES) 2021/1473 2021 m. birželio 30 d. kuriuo dėl tam tikrų draudimo žvejoti šiaurines dryžakojes krevetes realiuoju laiku Skagerako sąsiauryje įgyvendinimo taisyklių ištaisomas Deleguotasis reglamentas (ES) 2019/2201

2021 9 15   
               
               
                  LT
               
               
                  Europos Sąjungos oficialusis leidinys
               
               
                  L 325/1
               
            
         KOMISIJOS DELEGUOTASIS REGLAMENTAS (ES) 2021/1473
         2021 m. birželio 30 d.
         kuriuo dėl tam tikrų draudimo žvejoti šiaurines dryžakojes krevetes realiuoju laiku Skagerako sąsiauryje įgyvendinimo taisyklių ištaisomas Deleguotasis reglamentas (ES) 2019/2201
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2019 m. birželio 20 d. Europos Parlamento ir Tarybos reglamentą (ES) 2019/1241 dėl žuvininkystės išteklių išsaugojimo ir jūrų ekosistemų apsaugos taikant technines priemones, kuriuo iš dalies keičiami Tarybos reglamentai (EB) Nr. 1967/2006, (EB) Nr. 1224/2009 ir Europos Parlamento ir Tarybos reglamentai (ES) Nr. 1380/2013, (ES) 2016/1139, (ES) 2018/973, (ES) 2019/472 ir (ES) 2019/1022 ir panaikinami Tarybos reglamentai (EB) Nr. 894/97, (EB) Nr. 850/98, (EB) Nr. 2549/2000, (EB) Nr. 254/2002, (EB) Nr. 812/2004 bei (EB) Nr. 2187/2005 (1), ypač į jo 15 straipsnio 2 dalį,
         kadangi:
         
                     (1)
                  
                  
                     Reglamente (ES) 2019/1241 nustatytos specialios nuostatos dėl Šiaurės jūroje ir Skagerako bei Kategato sąsiauriuose regioniniu lygmeniu taikomų techninių priemonių, kurios taip pat apima taisykles dėl tinklo akių dydžių, susijusių sąlygų ir priegaudos;
                  
               
                     (2)
                  
                  
                     Europos Sąjungos ir Norvegijos konsultacijų dėl Skagerako sąsiauryje taikomų techninių priemonių 2018 m. rugsėjo 6 d. suderintame protokole (2) (toliau – suderintas protokolas) nustatyta draudimo žvejoti šiaurines dryžakojes krevetes (Pandalus borealis) (toliau – šiaurinės dryžakojės krevetės) realiuoju laiku Skagerako sąsiauryje įvedimo tvarka ir ėminių ėmimo metodika;
                  
               
                     (3)
                  
                  
                     Belgija, Danija, Nyderlandai, Prancūzija, Švedija ir Vokietija (toliau – Ševeningeno grupė), turinčios tiesioginių žvejybos Šiaurės jūroje valdymo interesų, 2019 m. kovo 7 d. pateikė bendrą rekomendaciją dėl suderintame protokole nustatytų priemonių įgyvendinimo Sąjungos teisėje. Bendroje rekomendacijoje nurodyti draudimai žvejoti šiaurines dryžakojes krevetes realiuoju laiku, kuriais siekiama apsaugoti jauniklius, taip pat į ją įtraukta daugiau žvejybos įrankių, kuriems turėtų būti taikoma išimtis;
                  
               
                     (4)
                  
                  
                     Žuvininkystės mokslo, technikos ir ekonomikos komitetui (ŽMTEK) atlikus tos bendros rekomendacijos vertinimą (3), 2019 m. spalio 1 d. priimtas Komisijos deleguotasis reglamentas (ES) 2019/2201 (4);
                  
               
                     (5)
                  
                  
                     paskelbus tą reglamentą, atitinkamos valstybės narės Komisijai pateikė prašymą ištaisyti kelias klaidas, trukdančias tinkamai įgyvendinti tą deleguotąjį aktą;
                  
               
                     (6)
                  
                  
                     Deleguotajame reglamente (ES) 2019/2201 pateikta termino „šiaurinių dryžakojų krevečių jaunikliai“ apibrėžtis, pagal kurią nustatomas individų, kurių skaičius bendrame laimikyje gali lemti draudimo žvejoti realiuoju laiku įvedimą, dydis. Teisinio saugumo ir aiškumo tikslais visame tame reglamente tai pačiai sąvokai įvardyti turėtų būti vartojamas tas pats terminas. Todėl visame akte reikėtų vartoti terminą „šiaurinių dryžakojų krevečių jaunikliai“, o ne jo sinonimus, pvz., „mažiausio nustatyto ilgio nesiekiančios šiaurinės dryžakojės krevetės“ arba „per mažo dydžio šiaurinės dryžakojės krevetės“;
                  
               
                     (7)
                  
                  
                     bendroje rekomendacijoje sukurta rizika pagrįsta strategija, kuria remiantis nustatomi rajonai, kuriuose esama rizikos, kad sužvejotų šiaurinių dryžakojų krevečių jauniklių skaičius viršys ribines vertes, ir laikotarpiai, kurių metu esama rizikos, kad taip nutiks. Deleguotajame reglamente (ES) 2019/2201 klaidingai nurodytas kritinis laimikio lygis, t. y. 20 % bendro per valksmą sužvejoto šiaurinių dryžakojų krevečių laimikio svorio, – vietoj to turėtų būti nurodytas 20 % bendro ėminyje esančių individų skaičiaus, kaip nustatyta bendroje rekomendacijoje;
                  
               
                     (8)
                  
                  
                     Reglamente (ES) 2019/1241 nustatytas 35 mm mažiausio tinklo akių dydžio reikalavimas, taikomas šiaurinių dryžakojų krevečių žvejybai Skagerako ir Kategato sąsiauriuose. Deleguotajame reglamente (ES) 2019/2201 klaidingai nurodytas 32 mm mažiausio tinklo akių dydžio reikalavimas, taikomas šiaurinių dryžakojų krevečių žvejybai Šiaurės jūroje. Todėl tas skaičius turėtų būti atitinkamai pakoreguotas;
                  
               
                     (9)
                  
                  
                     bendroje rekomendacijoje nustatyta galimybė taikyti žvejybos draudimą, jei šiaurinių dryžakojų krevečių jauniklių dalis sudaro daugiau kaip 40 %. Kad būtų laikomasi šios bendros rekomendacijos, Deleguotajame reglamente (ES) 2019/2201 reikėtų nurodyti atitinkamą procentinę dalį, susijusią su individų skaičiumi ėminyje, o ne su bendru laimikiu;
                  
               
                     (10)
                  
                  
                     Deleguotajame reglamente (ES) 2019/2201 nurodyta atitinkama speciali stebėsenos programa, skirta laivams, naudojantiems Nordmoere groteles, kuriomis užtikrinamas selektyvumas pagal dydį, ir demersiniams tralams, kuriuose įrengti selektyviosios žvejybos įrankiai, buvo susieta tik su žvejybos veikla rajone, kuriame įvestas draudimas žvejoti realiuoju laiku (žvejybos draudimo rajone). Tą reglamentą reikėtų pakoreguoti pagal ŽMTEK vertinimą, kuriame padaryta išvada, kad laivams, kuriuose įrengti tokie selektyviosios žvejybos įrankiai, atitinkama speciali stebėsenos programa turi būti taikoma neatsižvelgiant į rajoną, kuriame jie žvejoja;
                  
               
                     (11)
                  
                  
                     bendroje rekomendacijoje ir Deleguotajame reglamente (ES) 2019/2201 klaidingai nustatytas mažiausias ėminio, kuriuo remiantis galima nustatyti, ar reikia įvesti draudimą žvejoti realiuoju laiku, dydis, t. y. 2 kg krevečių svorio arba 1 l tūrio. Todėl valstybės narės paprašė, kad reglamentas būtų pataisytas pagal suderintą protokolą, kuriame nurodyta, kad mažiausias ėminio dydis – 1 kilogramas svorio arba 2 litrai tūrio;
                  
               
                     (12)
                  
                  
                     todėl Deleguotasis reglamentas (ES) 2019/2201 turėtų būti atitinkamai iš dalies pakeistas;
                  
               
                     (13)
                  
                  
                     šiame reglamente nustatytos priemonės daro tiesioginį poveikį Sąjungos laivų žvejybos sezono planavimui ir atitinkamai ekonominei veiklai, todėl šis reglamentas turėtų įsigalioti iš karto, kai tik bus paskelbtas,
                  
               PRIĖMĖ ŠĮ REGLAMENTĄ:
         
            1 straipsnis
            Deleguotasis reglamentas (ES) 2019/2201 iš dalies keičiamas taip:
            
                        1)
                     
                     
                        3 straipsnis pakeičiamas taip:
                        
                           „3 straipsnis
                           Kritinis laimikio lygis
                           Kritinis laimikio lygis, nuo kurio pagal šį reglamentą įvedamas draudimas žvejoti realiuoju laiku, yra pasiekiamas, kai 20 % bendro ėminį sudarančių šiaurinių dryžakojų krevečių skaičiaus sudaro šiaurinių dryžakojų krevečių jaunikliai.“;
                        
                     
                  
                        2)
                     
                     
                        4 straipsnio 1 dalis pakeičiama taip:
                        
                           „1.   Informacijos, kuria remiantis yra stebimas kritinis laimikio lygis, šaltinis – žvejybos laivų, šiaurines dryžakojes krevetes (Pandalus borealis) žvejojančių demersiniais tralais, kurių tinklo akių dydis ne mažesnis kaip 35 mm, inspektavimas jūroje, kurį atlieka kompetentingos kontrolės institucijos.“;
                        
                     
                  
                        3)
                     
                     
                        5 straipsnio 2 dalis pakeičiama taip:
                        
                           „2.   Jei šiaurinių dryžakojų krevečių jauniklių dalis sudaro daugiau kaip 40 % ėminį (nurodytą 4 straipsnio 4 dalyje) sudarančių tos rūšies individų skaičiaus, kontrolės institucijos gali rekomenduoti įvesti draudimą žvejoti realiuoju laiku remdamosi vienu ėminiu.“;
                        
                     
                  
                        4)
                     
                     
                        6 straipsnis iš dalies keičiamas taip:
                        
                                    a)
                                 
                                 
                                    1 dalis pakeičiama taip:
                                    
                                       „1.   Remdamasi 4 straipsnio 4 dalyje nurodytomis ėminio ataskaitomis, atitinkama pakrantės valstybė narė gali uždrausti šiaurinių dryžakojų krevečių žvejybą demersiniais tralais, kurių tinklo akių dydis ne mažesnis kaip 35 mm, pagal 7 straipsnį nustatytame rajone (žvejybos draudimo rajone).“;
                                    
                                 
                              
                                    b)
                                 
                                 
                                    3 dalis pakeičiama taip:
                                    
                                       „3.   Laivams, naudojantiems III priede nurodytas Nordmoere groteles, kuriomis užtikrinamas selektyvumas pagal dydį, taikoma speciali stebėsenos programa, kurią turi parengti valstybės narės siekdamos patikrinti, kokią bendro šiaurinių dryžakojų krevečių laimikio dalį sudaro šiaurinių dryžakojų krevečių jaunikliai. Tų programų rezultatai perduodami Komisijai ne vėliau kaip per šešis mėnesius nuo programos taikymo pradžios, o paskui – kas dvylika mėnesių.“;
                                    
                                 
                              
                  
                        5)
                     
                     
                        11 straipsnio 2 dalis pakeičiama taip:
                        
                           „2.   Laivų, naudojančių 1 dalyje nurodytus žvejybos įrankius, vėliavos valstybės narės parengia specialią stebėsenos programą, kad būtų galima patikrinti, ar laimikis nesiekia kritinio lygio. Jei laimikis pasiekia kritinį lygį, tie laivai turi išplaukti iš žvejybos draudimo rajono likusiam draudimo laikotarpiui. Tų programų rezultatai perduodami Komisijai ne vėliau kaip per šešis mėnesius nuo programos taikymo pradžios, o paskui – kas dvylika mėnesių. Jei iš tokių programų rezultatų matyti, kad laimikis viršija kritinį lygį, šiems žvejybos įrankiams išimtis nebetaikoma.“;
                        
                     
                  
                        6)
                     
                     
                        priedai iš dalies keičiami taip:
                        
                                    a)
                                 
                                 
                                    I priedas iš dalies keičiamas pagal šio reglamento priedo 1 punktą;
                                 
                              
                                    b)
                                 
                                 
                                    II priedas iš dalies keičiamas pagal šio reglamento priedo 2 punktą;
                                 
                              
                                    c)
                                 
                                 
                                    III priedas iš dalies keičiamas pagal šio reglamento priedo 3 punktą.
                                 
                              
                  
         
            2 straipsnis
            Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.
         
         
            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2021 m. birželio 30 d.
            
               
                  Komisijos vardu
               
               
                  Pirmininkė
               
               Ursula VON DER LEYEN
            
         
         
            (1)  OL L 198, 2019 7 25, p. 105.
         
            (2)  https://ec.europa.eu/fisheries/sites/fisheries/files/2018-sweden-norway-09-2018.pdf
         
            (3)  https://stecf.jrc.ec.europa.eu/documents/43805/2537709/STECF+PLEN+19-02.pdf
         
            (4)  2019 m. spalio 1 d. Komisijos deleguotasis reglamentas (ES) 2019/2201 kuriuo Europos Parlamento ir Tarybos reglamentas (ES) 2019/1241 papildomas išsamiomis draudimo žvejoti šiaurines dryžakojes krevetes realiuoju laiku Skagerako sąsiauryje įgyvendinimo taisyklėmis (OL L 332, 2019 12 23, p. 3).
      
      
         
            PRIEDAS
            
               1.   
               Deleguotojo reglamento (ES) 2019/2201 I priedas iš dalies keičiamas taip:
               
                           a)
                        
                        
                           3 punkto a ir b papunkčiai pakeičiami taip:
                           
                                       „a)
                                    
                                    
                                       ėminys paimamas taip, kad atspindėtų šiaurinių dryžakojų krevečių laimikio sudėtį valksme. Siekiant tai užtikrinti, imant ėminį turi padėti škiperis arba jo paskirtas asmuo;
                                    
                                 
                                       b)
                                    
                                    
                                       mažiausias ėminio dydis – 1 kilogramas arba 2 litrai šiaurinių dryžakojų krevečių.“;
                                    
                                 
                     
                           b)
                        
                        
                           4 punktas pakeičiamas taip:
                           
                                       „4.
                                    
                                    
                                       Šiaurinių dryžakojų krevečių jauniklių kiekis apskaičiuojamas kaip procentinė bendro ėminyje esančių šiaurinių dryžakojų krevečių skaičiaus dalis.“
                                    
                                 
                     
            
               2.   
               Deleguotojo reglamento (ES) 2019/2201 II priedas pakeičiamas taip:
               
                  
                     „II PRIEDAS
                     
                                 
                                    DRAUDIMAS ŽVEJOTI REALIUOJU LAIKU. ĖMINIO ATASKAITA PAKRANTĖS VALSTYBEI
                                 
                              
                           
                                 
                                    Šiaurinių dryžakojų krevečių ir šiaurinių dryžakojų krevečių jauniklių skaičiaus santykis
                                     (*)
                                 
                              
                           
                                 
                                    Su inspektavimu/stebėjimu susijusi informacija
                                 
                              
                              
                                 Inspektavimo platforma
                              
                              
                                 Inspektoriaus/stebėtojo vardas, pavardė
                              
                              
                                 Inspektoriaus/stebėtojo vardas, pavardė
                              
                              
                                 Inspektavimo/stebėjimo data ir laikas  (1)
                                 
                              
                              
                                 Inspektavimo/stebėjimo koordinatės  (2)
                                 
                              
                           
                                  
                              
                              
                                  
                              
                              
                                  
                              
                              
                                  
                              
                              
                                  
                              
                           
                                 
                                    Informacija apie žvejybos laivą
                                 
                              
                              
                                 Pavadinimas
                              
                              
                                 Šaukinys
                              
                              
                                 Registracijos numeris
                              
                              
                                 Vėliavos valstybė
                              
                              
                                 Žvejybos įrankio tipas
                                 Paprastas/porinis
                              
                              
                                 Tinklo akių dydis (mm)
                              
                           
                                  
                              
                              
                                  
                              
                              
                                  
                              
                              
                                  
                              
                              
                                  
                              
                              
                                  
                              
                           
                                 
                                    Selektyvumo didinimo priemonės
                                 
                              
                              
                                 Grotelės (šiaurinėms dryžakojėms krevetėms rūšiuoti)
                              
                              
                                 Grotelės (mm)
                              
                              
                                 Kita
                              
                              
                                  
                              
                              
                                 Surinkimo maišas
                              
                              
                                 Surinkimo maišo akių dydis
                              
                           
                                  
                              
                              
                                  
                              
                              
                                  
                              
                              
                                  
                              
                              
                                  
                              
                              
                                  
                              
                           
                                 
                                    Informacija apie žvejybos operaciją
                                 
                              
                              
                                 Pradžia
                              
                              
                                 Data ir laikas  (1)
                                 
                              
                              
                                 Koordinatės  (2)
                                 
                              
                              
                                  
                              
                              
                                  
                              
                           
                                  
                              
                              
                                  
                              
                              
                                  
                              
                              
                                  
                              
                           
                                 Pabaiga
                              
                              
                                 Data ir laikas  (1)
                                 
                              
                              
                                 Koordinatės  (2)
                                 
                              
                              
                                 Žvejybos operacijos trukmė  (3)
                                 
                              
                              
                                  
                              
                           
                                  
                              
                              
                                  
                              
                              
                                  
                              
                              
                                  
                              
                           
                                 
                                    Informacija apie laimikį
                                 
                              
                              
                                 Apytikriai įvertintas bendras vieno valksmo laimikis (kg)
                              
                              
                                  
                              
                           
                                 Apytikriai įvertintas šiaurinių dryžakojų krevečių laimikis valksme (kg)
                              
                              
                                  
                              
                           
                                 Šiaurinių dryžakojų krevečių ėminio dydis (kg/litrais)
                              
                              
                                  
                              
                           
                                 Bendras šiaurinių dryžakojų krevečių skaičius ėminyje
                              
                              
                                  
                              
                           
                                 Šiaurinių dryžakojų krevečių jauniklių skaičius ėminyje
                              
                              
                                  
                              
                           
                                 Šiaurinių dryžakojų krevečių jauniklių % (šiaurinių dryžakojų krevečių jauniklių skaičius/bendras skaičius)
                              
                              
                                  
                              
                           
                                 
                                    Pastabos ir papildoma informacija
                                 
                              
                              
                                 Papildoma informacija, gauta iš kitų šaltinių, pavyzdžiui, pateikta laivo kapitono.
                              
                           
                                 
                                    Inspektorius Parašas
                                 
                              
                              
                                 Nebūtina, jei užpildyta elektroniniu būdu ir el. paštu perduota pakrantės valstybei.
                              
                           
               “
            
               3.   
               Deleguotojo reglamento (ES) 2019/2201 III priedo antraštė pakeičiama taip:
               „SELEKTYVUMĄ DIDINANČIOS GROTELĖS ŠIAURINIŲ DRYŽAKOJŲ KREVEČIŲ ŽVEJYBOJE, KURIAS LEIDŽIAMA NAUDOTI ŽVEJYBOS DRAUDIMO RAJONE“.
            
            
               (*)  Šiame reglamente apibrėžtas terminas „šiaurinių dryžakojų krevečių jaunikliai“ atitinka terminus „mažiausio nustatyto dydžio nesiekiančios šiaurinės dryžakojės krevetės“, „šiaurinės dryžakojės krevetės, kurių dydis nesiekia mažiausio nustatyto dydžio“ ir „mažiausio nustatyto dydžio, nuo kurio įvedamas draudimas žvejoti realiuoju laiku, nesiekiančios šiaurinės dryžakojės krevetės“, apibrėžtus Europos Sąjungos ir Norvegijos konsultacijų 2018 m. rugsėjo 6 d. suderintame protokole.
            
               (1)  m. … mėn. … d., … val. … min. (vietos laiku, 24 val.).
            
               (2)  pvz., 56°24′ N 01° 30′ E.
            
               (3)  … val. … min.